ddrg/super_eurlex huggingface dataset:
—

Annullation af den forberedende retsakt af 7. maj 2010 fra Europa-Kommissionens Generaldirektorat for Forskning, hvorved sagsøgeren underrettes om beslutningen om at udstede et betalingspålæg over for sagsøgeren.
DA Den Europæiske Unions Tidende C 30/51

Sag anlagt den 29. november 2010 — Omya mod KHIM — Alpha Calcit (CALCIMATT)

(Sag T-547/10)

()

2011/C 30/91

Stævningen er affattet på tysk

Parter

Sagsøger: Omya AG (Oftringen, Schweiz) (ved advokat F. Kuschmirek)

Sagsøgt: Kontoret for Harmonisering i det Indre Marked (Varemærker og Design) (KHIM)

Den anden part i sagen for appelkammeret: Alpha Calcit Füllstoffgesellschaft mbH (Köln, Tyskland)

Sagsøgerens påstande

— Afgørelse truffet den 16. september 2010 af Første Appelkammer ved Kontoret for Harmonisering i det Indre Marked (Varemærker og Design) (sag R 1370/2009-1) annulleres, og sagsøgte tilpligtes at registrere EF-varemærkeansøgning nr. 5 200 654»CALCIMATT« for samtlige de heraf omfattede varer.

— Harmoniseringskontoret tilpligtes at betale sagens omkostninger.

— Subsidiært udsættes sagen indtil Harmoniseringskontoret har truffet endelig afgørelse om ophævelse af EF-varemærke 003513488 »CALCILAN«.

Søgsmålsgrunde og væsentligste argumenter

Ansøger om EF-varemærket: Omya AG

Det omhandlede EF-varemærke: Ordmærket »CALCIMATT« for varer i klasse 1 og 2

Indehaver af det i indsigelsessagen påberåbte varemærke eller tegn: Alpha Calcit Füllstoffgesellschaft mbH

Det i indsigelsessagen påberåbte varemærke eller tegn: De internationalt registrerede ordmærker »CALCIPLAST«, »CALCILIT« og »CALCICELL« for varer i klasse 1 og 19, EF-ordmærkerne »Calcilit« og »CALCILAN« for varer i klasse 1 og 19 og de nationale ordmærker »CALCICELL« og »CALCIPLAST« for varer i klasse 1

Indsigelsesafdelingens afgørelse: Indsigelsen forkastet

Appelkammerets afgørelse: Annullation af indsigelsesafdelingens afgørelse og afslag på registreringsansøgningen

Søgsmålsgrunde: Tilsidesættelse af artikel 8, stk. 1, litra b), i forordning (EF) nr. 207/2009 (1), henset til at de omtvistede varemærker ikke har en sådan lighed, at de kan forveksles for så vidt angår de heraf omfattede varer.

(1) Rådets forordning (EF) nr. 207/2009 af 26.2.2009 om EF-varemærker (EUT L 78, s. 1).
DA Den Europæiske Unions Tidende C 30/50

Sag anlagt den 22. november 2010 — XXXLutz Marken mod KHIM — Meyer Manufacturing (CIRCON)

(Sag T-542/10)

()

2011/C 30/89

Stævningen er affattet på tysk

Parter

Sagsøger: XXXLutz Marken GmbH (Wels, Østrig) (ved advokat H. Pannen)

Sagsøgt: Kontoret for Harmonisering i det Indre Marked (Varemærker og Design)

Den anden part i sagen for appelkammeret: Meyer Manufacturing Co. Ltd (Hong Kong, Kina)

Sagsøgerens påstande

— Afgørelse truffet den 3. september 2010 af Første Appelkammer ved Kontoret for Harmonisering i det Indre Marked (Varemærker og Design) (sag R 40/2010-1) annulleres.

— Harmoniseringskontoret tilpligtes at betale sagens omkostninger.

Søgsmålsgrunde og væsentligste argumenter

Ansøger om EF-varemærket: XXXLutz Marken GmbH

Det omhandlede EF-varemærke: Ordmærket »CIRCON« for varer i klasse 7, 11 og 21

Indehaver af det i indsigelsessagen påberåbte varemærke eller tegn: Meyer Manufacturing Company Limited

Det i indsigelsessagen påberåbte varemærke eller tegn: Ordmærket »CIRCULON« for varer i klasse 11 og 21

Indsigelsesafdelingens afgørelse: Delvist afslag på ansøgningen

Appelkammerets afgørelse: Afslag på klagen

Søgsmålsgrunde: Tilsidesættelse af artikel 8, stk. 1, litra b), i forordning (EF) nr. 207/2009 (1), da der ikke er risiko for forveksling mellem de omhandlede varemærker og tilsidesættelse af artikel 76, stk. 2, in fine, i forordning (EF) nr. 207/2009, da appelkammeret ved afgørelsen har taget hensyn til kendsgerninger, som ikke blev gjort gældende af den anden part i sagen for appelkammeret.

(1) Rådets forordning (EF) nr. 207/2009 af 26.2.2009 om EF-varemærker (EUT L 78, s. 1).
DA Den Europæiske Unions Tidende C 30/52

Sag anlagt den 3. december 2010 — riha Richard Hartinger Getränke mod KHIM — Lidl Stiftung (VITAL&FIT)

(Sag T-552/10)

()

2011/C 30/93

Processprog: Tysk

Parter

Sagsøger: riha Richard Hartinger Getränke GmbH & Co. Handels-KG (Rinteln, Tyskland) (ved advokaterne P. Goldenbaum, T. Melchert og I. Rohr)

Sagsøgt: Kontoret for Harmonisering i det Indre Marked (Varemærker og Design)

Den anden part i sagen for appelkammeret: Lidl Stiftung & Co. KG (Neckarsulm, Tyskland)

Sagsøgerens påstande

— Afgørelse truffet den 5. oktober 2010 af Fjerde Appelkammer ved Kontoret for Harmonisering i det Indre Marked (Varemærker og Design) (sag R 1229/2009-4) annulleres.

— Harmoniseringskontoret tilpligtes at betale sagens omkostninger.

Søgsmålsgrunde og væsentligste argumenter

Ansøger om EF-varemærket: riha Richard Hartinger Getränke

Det omhandlede EF-varemærke: Figurmærke, der indeholder ordbestanddelen »VITAL & FIT«, for varer i klasse 32

Indehaver af det i indsigelsessagen påberåbte varemærke eller tegn: Lidl Stiftung & Co. KG

Det i indsigelsessagen påberåbte varemærke eller tegn: Fem ældre rettigheder, deriblandt det nationale ordmærke »VITAFIT« for varer i klasse 32

Indsigelsesafdelingens afgørelse: Medhold i indsigelsen

Appelkammerets afgørelse: Afslag på klagen

Søgsmålsgrunde: Tilsidesættelse af artikel 8, stk. 1, litra b), i forordning (EF) nr. 207/2009 (1), da der ikke er risiko for forveksling mellem de omhandlede varemærker, og tilsidesættelse af procedureregler som følge af, at appelkammeret ikke selv har undersøgt den påståede fonetiske lighed mellem varemærkerne, at det hverken har behandlet eller vurderet afgørelserne fra Harmoniseringskontoret og Domstolen, som parterne har henvist til, og idet det ikke er klargjort, om appelkammeret reelt kun har taget hensyn til den tyske kundekreds og dennes opfattelse.

(1) Rådets forordning (EF) nr. 207/2009 af 26.2.2009 om EF-varemærker (EUT L 78, s. 1).
—

Kommissionen har begået en retlig fejl ved at godkende den støtte, der er genstand for tvisten, uden at undersøge dens finansieringsmåde. Det gøres i den forbindelse gældende, at en undersøgelse af en støtte ifølge fast retspraksis ikke kan adskilles fra undersøgelsen af dens finansieringsmåde, hvis denne udgør en integreret del af støtten, og, for så vidt angår den foreliggende sag, at skatten på 1,5 % på de bruttoindtægter, der erhverves af udbyderne af betalings-TV, udgør en integreret del af støtteordningen, hvorfor Kommissionen burde have undersøgt denne skat sammenholdt med støtten.
DA Den Europæiske Unions Tidende C 30/46

Sag anlagt den 26. november 2010 — Adamowski mod KHIM — Fagumit (FAGUMIT)

(Sag T-537/10)

()

2011/C 30/84

Stævningen er affattet på tysk

Parter

Sagsøger: Ursula Adamowski (Hamburg, Tyskland) (ved advokat D. von Schultz)

Sagsøgt: Kontoret for Harmonisering i det Indre Marked (Varemærker og Design)

De andre parter i sagen for appelkammeret: Fabryka Węży Gumowych og Tworzyw Sztucznych Fagumit Sp. z o.o. (Wolbrom, Polen)

Sagsøgerens påstande

— Afgørelse truffet den 3. september 2010 af Første Appelkammer ved Kontoret for Harmonisering i det Indre Marked (Varemærker og Design) (sag R 1002/2009-1) annulleres.

— Der meddeles afslag på begæringen om ugyldighed af EF-varemærket nr. 3 005 980.

— Harmoniseringskontoret tilpligtes at betale sagens omkostninger.

Søgsmålsgrunde og væsentligste argumenter

Det registrerede EF-varemærke, der begæres erklæret ugyldigt: Figurmærke, der indeholder ordbestanddelen »FAGUMIT«, for varer i klasse 12 og 17

Indehaver af EF-varemærket: Ursula Adamowski

Indgiveren af begæringen om, at EF-varemærket erklæres ugyldigt: Fabryka Węży Gumowych og Tworzyw Sztucznych Fagumit Sp. z o.o.

Varemærkerettigheder påberåbt af indgiveren af ugyldighedsbegæringen: Det nationale figurmærke, der indeholder ordbestanddelen »FAGUMIT«, for varer i klasse 17.

Annullationsafdelingens afgørelse: Afslag på ugyldighedsbegæringen

Appelkammerets afgørelse: Medhold i klagen og varemærket blev erklæret ugyldigt.

Søgsmålsgrunde: Tilsidesættelse af artikel 53, stk. 1, litra c), sammenholdt med artikel 8, stk. 4, i forordning (EF) nr. 207/2009 (1), da den anden part i sagen for appelkammeret ikke har fremlagt retsgyldige beviser for den faktiske brug af firmakendetegnet »FAGUMIT«. Tilsidesættelse af artikel 53, stk. 1, litra b), sammenholdt med artikel 8, stk. 3, i forordning (EF) nr. 207/2009, da den anden part i sagen for appelkammeret har erklæret sig indforstået med ansøgningen om registrering af tegnet »FAGUMIT« som varemærke, og tilsidesættelse af artikel 52, stk. 1, litra b), i forordning (EF) nr. 207/2009, eftersom sagsøgeren ikke var i ond tro, da ansøgningen om det anfægtede EF-varemærket blev indgivet

(1) Rådets forordning (EF) nr. 207/2009 af 26. februar 2009 om EF-varemærker (EUT L 78, s. 1).
DA Den Europæiske Unions Tidende C 30/42

Sag anlagt den 15. november 2010 — Reber mod KHIM — Klusmeier (Wolfgang Amadeus Mozart PREMIUM)

(Sag T-530/10)

()

2011/C 30/77

Stævningen er affattet på tysk

Parter

Sagsøger: Reber Holding GmbH & Co. KG (Bad Reichenhall, Tyskland) (ved advokaterne O. Spuhler og M. Geitz)

Sagsøgt: Kontoret for Harmonisering i det Indre Marked (Varemærker og Design) (KHIM)

Den anden part i sagen for appelkammeret: Anna Klusmeier (Bielefeld, Tyskland)

Sagsøgerens påstande

— Afgørelse truffet den 14. september 2010 af Fjerde Appelkammer ved Kontoret for Harmonisering i det Indre Marked (Varemærker og Design) (sag R 363/2008-4) annulleres.

— Harmoniseringskontoret tilpligtes at betale sagens omkostninger.

Søgsmålsgrunde og væsentligste argumenter

Ansøger om EF-varemærket: Forgængeren for Anna Klusmeier

Det omhandlede EF-varemærke: Ordmærket »Wolfgang Amadeus Mozart PREMIUM« for varer i klasse 30 og 32

Indehaver af det i indsigelsessagen påberåbte varemærke eller tegn: Reber Holding GmbH & Co. KG

Det i indsigelsessagen påberåbte varemærke eller tegn: Det tyske figurmærke bestående af ordbestanddelen »W. Amadeus Mozart« for følgende varer og tjenesteydelser: bagværk, konditori, chokolade -og sukkervarer, café- og konditorivirksomhed

Indsigelsesafdelingens afgørelse: Indsigelsen forkastet

Appelkammerets afgørelse: Afslag på klagen

Søgsmålsgrunde: Tilsidesættelse af artikel 42, stk. 2, første afsnit, sammenholdt med stk. 3, i forordning (EF) nr. 207/2009 (1), idet dokumenter vedrørende brug, der er fremlagt af Reber Holding GmbH & Co. KG, udgør en direkte henvisning til brugen af varemærket »Wolfgang Amadeus Mozart«, og tilsidesættelse af artikel 15, stk. 1 og 2, litra a), i forordning (EF) nr. 207/2009, eftersom det er bevist, at det omhandlede mærke entydigt er blevet benyttet som et varemærke.

(1) Rådets forordning (EF) nr. 207/2009 af 26.2.2009 om EF-varemærker (EUT L 78, s. 1).
DA Den Europæiske Unions Tidende C 30/55

Sag anlagt den 6. december 2010 — Novatex mod Rådet

(Sag T-556/10)

()

2011/C 30/97

Processprog: engelsk

Parter

Sagsøger: Novatex Ltd, Karachi, Pakistan (ved advokat B. Servais)

Sagsøgt: Rådet for Den Europæiske Union

Sagsøgerens påstande

— Rådets gennemførelsesordning (EU) nr. 857/2010 af 27. september 2010 om indførelse af en endelig udligningstold og om endelig opkrævning af den midlertidige told på importen af visse typer polyethylenterephthalat med oprindelse i Iran, Pakistan og De Forenede Arabiske Emirater (1) annulleres.

— Rådet tilpligtes at betale sagens omkostninger.

Søgsmålsgrunde og væsentligste argumenter

Sagsøgeren påberåber sig to anbringender til støtte for søgsmålet.

Ifølge det første anbringende hævdes Rådet at have tilsidesat artikel 3 i Rådets forordning (EF) nr. 597/2009 (2) ved fejlagtigt at konkludere, at Final Tax Regime (FTR) er en ordning, hvorved der gives afkald på indtægter, og som derfor udgør et finansielt bidrag, og at sagsøgeren uvægerligt opnår en fordel ved FTR. Sagsøgeren gør følgende gældende:

— Final Tax Regime kan ikke anses for at udgøre et finansielt bidrag i henhold til artikel 3, stk. 1, litra a), nr. ii), i Rådets forordning (EF) nr. 597/2009 som fortolket i henhold til de relevante bestemmelser i WTO-aftalen om subsidier og udligningsforanstaltninger og den fortolkning, som WTO’s retspraksis har givet denne.

— Den anfægtede forordning tilsidesætter artikel 3, stk. 2, i Rådets forordning (EF) nr. 597/2009 som fortolket i henhold til de relevante bestemmelser i WTO-aftalen om subsidier og udligningsforanstaltninger, idet den konkluderer, at Final Tax Regime giver sagsøgeren en fordel.

Ifølge det andet anbringende hævdes Rådet at have tilsidesat:

— Artikel 3, stk. 2, og artikel 6, litra b), i Rådets forordning nr. 597/2009 som fortolket i henhold til de relevante bestemmelser i WTO-aftalen om subsidier og udligningsforanstaltninger ved at anvende den i undersøgelsesperioden gældende markedsrente, indhentet på den pakistanske nationalbanks hjemmeside (State Bank of Pakistan), og ikke markedsrenten på det tidspunkt, hvor lånet blev optaget af sagsøgeren.

— Artikel 7, stk. 2, i Rådets forordning nr. 597/2009 som fortolket i henhold til de relevante bestemmelser i WTO-aftalen om subsidier og udligningsforanstaltninger ved at anvende en forkert nævner, nemlig eksportomsætningen, selvom den korrekte nævner var omsætningen.

(1) EUT L 254, s. 10.

(2) Rådets forordning (EF) nr. 597/2009 af 11.6.2009 om beskyttelse mod subsidieret indførsel fra lande, der ikke er medlemmer af Det Europæiske Fællesskab (EUT L 188, s. 93).
DA Den Europæiske Unions Tidende C 13/29

Sag anlagt den 22. oktober 2010 — Evropaïki Dynamiki mod Kommissionen

(Sag T-511/10)

()

2011/C 13/56

Processprog: engelsk

Parter

Sagsøger: Evropaïki Dynamiki — Proigmena Systimata Tilepikoinonion Pliroforikis kai Tilematikis AE (Athen, Grækenland) (ved advokaterne N. Korogiannakis og M. Dermitzakis)

Sagsøgt: Europa-Kommissionen

Sagsøgerens påstande

— Afgørelse truffet den 12. august 2010 af Kommissionens generalsekretariat (sag SG.E.3/FM/MIP/mbp/psi — Ares(2010) 508190 — 12/08/2010) vedrørende afslag på en anmodning om fornyet undersøgelse indgivet af sagsøgeren ved skrivelse af 31. december 2009, registreret den 5. januar 2010 (sag GESTDEM 2009/4890, annulleres, og

— Europa-Kommissionen tilpligtes at betale sagsøgerens sagsomkostninger og udgifter i forbindelse med dette søgsmål, også hvis sagsøgeren ikke får medhold.

Søgsmålsgrunde og væsentligste argumenter

I den foreliggende sag har sagsøgeren nedlagt påstand om annullation af Kommissionens afgørelse af 12. august 2010 (sag SG.E.3/FM/MIP/mbp/psi — Ares(2010) 508190 — 12/08/2010) vedrørende afslag på en anmodning om fornyet undersøgelse indgivet af sagsøgeren ved skrivelse af 31. december 2009, registreret den 5. januar 2010 (sag GESTDEM 2009/4890), hvori sagsøgeren i henhold til forordning (EF) nr. 1049/2001 (1) har anmodet om en fornyet undersøgelse af de holdninger, Den Europæiske Unions Publikationskontor indtog i dennes skrivelse af 11. december 2009 til besvarelse af sagsøgerens første anmodning af 9. oktober 2009 om aktindsigt i alle indkaldelserne af tilbud vedrørende alle dele af Publikationskontorets rammekontrakter nr. 6011, 6102, 6103, 6020, 6121, 6031 (bortset fra del 4) og 10030.

Til støtte for påstanden har sagsøgeren gjort gældende, at Kommissionen ikke foretog en individuel vurdering af de anmodede dokumenter. Endvidere har sagsøgeren anført, at Kommissionens begrundelse om beskyttelse af Den Europæiske Unions økonomiske politik, beskyttelse af de forretningsmæssige interesser og hensynet til den offentlige sikkerhed skal forkastes som ugrundede.

(1) Europa-Parlamentets og Rådets forordning (EF) nr. 1049/2001 af 30.5.2001 om aktindsigt i Europa-Parlamentets, Rådets og Kommissionens dokumenter (EFT L 145, s. 43).
—

Tilsidesættelse af artikel 106, stk. 2, TEUF, i det omfang betingelserne om nødvendighed og om proportionalitet ikke er opfyldt, som denne bestemmelse kræver for at godkende den omstridte statsstøtte, som er tildelt af de spanske myndigheder til kompensation for de yderligere omkostninger i forbindelse med ydelse af en offentlig serviceforpligtelse.
DA Den Europæiske Unions Tidende C 13/28

Sag anlagt den 28. oktober 2010 — Uspaskich mod Parlamentet

(Sag T-507/10)

()

2011/C 13/55

Processprog: litauisk

Parter

Sagsøger: Viktor Uspaskich (Kèdainiai, Litauen) (ved advokat Vytautas Sviderskis, og bistået af juridisk konsulent Stanislovas Tomas)

Sagsøgt: Europa-Parlamentet

Sagsøgerens påstande

— Europa-Parlamentets afgørelse af 7. september 2010, nr. p7_TA(2010) 0296 vedrørende anmodningen om ophævelse af Viktor Uspaskichs immunitet, annulleres.

— Europa-Parlamentet tilpligtes at betale 10 000 EUR i erstatning for den lidte ikke-økonomiske skade.

— Europa-Parlamentet tilpligtes at betale sagens omkostninger.

Søgsmålsgrunde og væsentligste argumenter

Sagsøgeren har fremsat fire anbringender til støtte for sine påstande.

Sagsøgeren gør for det første gældende, at sagsøgte tilsidesatte hans ret til forsvar og princippet om god forvaltningsskik i procedure 2009/2147 (IMM). Europa-Parlamentet afviste at høre sagsøgeren under proceduren om ophævelse af hans immunitet både i Retsudvalget og under plenarmødet. Det tog ikke hensyn til de fleste af sagsøgerens argumenter og tog ikke stilling til nogen af dem.

For det andet vedtog Europa-Parlamentet den anfægtede afgørelse på et ukorrekt lovgrundlag og tilsidesatte artikel 1, litra a), i protokollen vedrørende Den Europæiske Unions privilegier og immuniteter, da det anlagde en åbenbart urigtig fortolkning af artikel 62, stk. 1, og 2, i den litauiske forfatning. Sagsøgeren henviser til Rettens dom af 19. marts 2010 i sag T-42/06, Gollnisch mod Parlamentet, hvori Retten fastslog, at Europa-parlamentet havde foretaget en tilsvarende tilsidesættelse.

For det tredje undlod sagsøgte at anvende fumus persecutionis-princippet og anlagde et åbenbart urigtigt fejlskøn i forbindelse med denne vurdering. Sagsøgte tog overhovedet ikke hensyn til sine tidligere afgørelser om fumus persecutionis. Europa-Parlamentet tog desuden ikke hensyn til den omstændighed, at en politisk leder ikke var ansvarlig for lovovertrædelser vedrørende forvaltning, på det tidspunkt, hvor det blev besluttet at rejse en straffesag, og heller ikke til at materiale fra den indledende efterforskning var blevet offentliggjort.

For det fjerde tilsidesatte sagsøgte sagsøgerens ret til at fremsætte en anmodning om beskyttelse af hans immunitet i henhold til artikel 6, stk. 3, i Parlamentets forretningsorden. Det afviste at behandle sagsøgerens anmodning herom under henvisning til, at den foranstaltning, der er truffet om, at han skal stille en sikkerhed på 436 000 EUR, ikke står i et rimeligt forhold til den maksimale bøde, han kan idømmes for den lovovertrædelse, som han er tiltalt for.
DA Den Europæiske Unions Tidende C 13/33

Sag anlagt den 8. november 2010 — Hell Energy mod KHIM — Hansa Mineralbrunnen (HELL)

(Sag T-522/10)

()

2011/C 13/63

Stævningen er affattet på engelsk

Parter

Sagsøger: Hell Energy Magyarország kft (Budapest, Ungarn) (ved advokat M. Treis)

Sagsøgt: Kontoret for Harmonisering i det Indre Marked (Varemærker og Design)

Den anden part i sagen for appelkammeret: Hansa Mineralbrunnen GmbH (Rellingen, Tyskland)

Sagsøgerens påstande

— Afgørelse truffet den 5. august 2010 af Første Appelkammer ved Kontoret for Harmonisering i det Indre Marked (Varemærker og Design) (sag R 1517/2009-1) annulleres.

— Registrering af EF-varemærke ansøgning nr. 5937107 godkendes.

— Hansa Mineralbrunnen GmbH tilpligtes at betale sagens omkostninger, såvel som sagsøgerens omkostninger ved appelkammeret og indsigelsesafdelingen.

Søgsmålsgrunde og væsentligste argumenter

Ansøgeren af EF-varemærket: Hell Energy Magyarország kft.

Det omhandlede EF-varemærke: Firgurmærket »HELL« for varer i klasse 32 — EF-varemærkeansøgning nr. 5937107.

Indehaver af det i indsigelsessagen påberåbte varemærke eller tegn: Hansa Mineralbrunnen GmbH.

Det påberåbte varemærke eller tegn: EF-varemærkeregistrering nr. 5135331 af ordmærket »Hella« for varer i klasse 32.

Indsigelsesafdelingens afgørelse: Indsigelsen taget til følge.

Appelkammerets afgørelse: Afslag på klagen.

Søgsmålsgrunde: Sagsøgeren finder, at den anfægtede afgørelse tilsidesætter artikel 8, stk. 1, litra b), i Rådets forordning (EF) nr. 207/2009, idet appelkammeret og indsigelsesafdelingen traf en urigtig afgørelse ved at antage, at der foreligger en risiko for forveksling.
DA Den Europæiske Unions Tidende C 46/13

Sag anlagt den 29. november 2010 — Natura Selection mod KHIM og Afoi Anezoulaki (natur)

(Sag T-549/10)

2011/C 46/27

Stævningen er affattet på engelsk

Parter

Sagsøger: Natura Selection, SL (Barcelona, Spanien) (ved advokat E. Sugrañes Coca)

Sagsøgt: Kontoret for Harmonisering i det Indre Marked (Varemærker og Design)

Den anden part i sagen for appelkammeret: Afoi Anezoulaki AE, der driver virksomhed under navnet FIERATEX SA (Kilkis, Grækenland)

Sagsøgerens påstande

— Afgørelse truffet den 6. september 2010 af Andet Appelkammer ved Kontoret for Harmonisering i det Indre Marked (Varemærker og Design) (sag R 217/2010-2) annulleres.

— Afgørelse truffet den 4. december 2009 af indsigelsesafdelingen ved Harmoniseringskontoret annulleres.

— Der gives afslag på EF-varemærkeansøgning nr. 6908214 vedrørende »bordtæpper«, der blev imødekommet af Harmoniseringskontoret, og

— Harmoniseringskontoret tilpligtes at betale sagens omkostninger.

Søgsmålsgrunde og væsentligste argumenter

Ansøger om EF-varemærket: Natura Selection, SL

Det omhandlede EF-varemærke: Ordmærket »natur« for varer i klasse 24 — EF-varemærkeansøgning nr. 6908214.

Indehaver af det i indsigelsessagen påberåbte varemærke eller tegn: Natura Selection, SL

Det i indsigelsessagen påberåbte varemærke eller tegn: EF-varemærkeregistrering nr. 2016384 af figurmærket »natura selection« for varer og tjenesteydelser i klasse 3, 14, 16, 20, 25, 35, 38, 39 og 42, EF-varemærkeregistrering nr. 2704948 af figurmærket »natura« for varer og tjenesteydelser i klasse 14, 25 og 35, EF-varemærkeregistrering nr. 3694627 af figurmærket »natura casa« for varer og tjenesteydelser i klasse 20, 35 og 39, EF-varemærkeregistrering nr. 4713368 af figurmærket »natura« for varer og tjenesteydelser i klasse 14, 20, 25 og 35, internationalt registreret varemærke nr. 642074 af figurmærket »natura selection« for tjenesteydelser i klasse 39, spansk varemærkeregistrering nr. 1811494 af firgurmærket »natura selection« for tjenesteydelser i klasse 39, spansk nationalt virksomhedstegn nr. 251725 af figurmærket »natura selection« for følgende aktivitet: »virksomhed til markedsføring af gaveartikler«, spansk nationalt virksomhedstegn nr. 252321 af figurmærket »natura selection« for følgende aktivitet: »virksomhed til markedsføring af gaveartikler«, spansk nationalt virksomhedstegn nr. 208780 af ordmærket »NATURA SELECTION, S.L.« for følgende aktivitet: »virksomhed til markedsføring af gaveprodukter. Hjemmehørende i Barcelona«.

Indsigelsesafdelingens afgørelse: Medhold i indsigelsen vedrørende en del af de anfægtede varer.

Appelkammerets afgørelse: Forkastelse af klagen.

Søgsmålsgrunde: Tilsidesættelse af artikel 8, stk. 1, litra b), i Rådets forordning (EF) nr. 207/2009 af 26. februar 2009 om EF-varemærker, idet appelkammeret med urette antog, at der ikke var nogen risiko for forveksling mellem varemærkerne, henset til at der ikke var nogen lighed mellem varemærkerne og mellem varerne.